CELEX: 62009CA0239
Language: mt
Date: 2010-12-16 00:00:00
Title: Kawża C-239/09: Sentenza tal-Qorti tal-Ġustizzja (L-Ewwel Awla) tas- 16 ta’ Diċembru 2010 (talba għal deċiżjoni preliminari tal-Landgericht Berlin — il-Ġermanja) — Seydaland Vereinigte Agrarbetriebe GmbH & Co. KG vs BVVG Bodenverwertungs- und -verwaltungs GmbH (Għajnuna mill-Istat — Għajnuna mogħtija mir-Repubblika Federali tal-Ġermanja għax-xiri ta’ artijiet — Programm ta’ privatizzazzjoni tal-artijiet u ta’ ristrutturazzjoni tal-agrikoltura fil-Länder Ġermaniżi l-ġodda)

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/7
            
         Sentenza tal-Qorti tal-Ġustizzja (L-Ewwel Awla) tas-16 ta’ Diċembru 2010 (talba għal deċiżjoni preliminari tal-Landgericht Berlin — il-Ġermanja) — Seydaland Vereinigte Agrarbetriebe GmbH & Co. KG vs BVVG Bodenverwertungs- und -verwaltungs GmbH
   (Kawża C-239/09) (1)
   
   (Għajnuna mill-Istat - Għajnuna mogħtija mir-Repubblika Federali tal-Ġermanja għax-xiri ta’ artijiet - Programm ta’ privatizzazzjoni tal-artijiet u ta’ ristrutturazzjoni tal-agrikoltura fil-Länder Ġermaniżi l-ġodda)
   2011/C 55/11
   Lingwa tal-kawża: il-Ġermaniż
   
      Qorti tar-rinviju
   
   Landgericht Berlin
   
      Partijiet fil-kawża prinċipali
   
   
      Rikorrenti: Seydaland Vereinigte Agrarbetriebe GmbH & Co. KG
   
      Konvenuta: BVVG Bodenverwertungs- und -verwaltungs GmbH
   
      Suġġett
   
   Talba għal deċiżjoni preliminari — Landgericht Berlin — Interpretazzjoni tal-Artikolu 87 KE — Għajnuna mill-Istat — Privatizzazzjoni ta’ artijiet fil-Länder Ġermaniżi l-ġodda — Akkwist ta’ dawn l-artijiet bi prezz, stabbilit skont dispożizzjoni nazzjonali li tipprovdi li l-valur fis-suq tal-artijiet għandu jiġi evalwat fuq il-bażi ta’ kriterji reġjonali, li huwa inqas mill-valur fis-suq reali tagħhom — Kompatibbiltà ta’ din id-dispożizzjoni nazzjonali mal-Artikolu 87 KE.
   
      Dispożittiv
   
   L-Artikolu 87 KE għandu jiġi interpretat fis-sens li ma jipprekludiex leġiżlazzjoni nazzjonali li tipprovdi għal metodi ta’ kalkolu għad-determinazzjoni tal-valur tal-artijiet għal użu agrikolu u forestali mqegħda għall-bejgħ mill-awtoritajiet pubbliċi fil-kuntest ta’ pjan ta’ privatizzazzjoni, hekk kif stabbiliti fl-Artikolu 5(1) tar-regolament fuq ix-xiri ta’ artijiet (Flächenerwerbsverordnung), tal-20 ta’ Diċembru 1995, sakemm l-imsemmija metodi jipprovdu għall-attwalizzazzjoni tal-prezzijiet fil-każ ta’ żieda kbira f’dan il-prezz, b’mod li l-prezz effettivament imħallas mix-xerrej joqrob kemm jista’ jkun għall-valur tas-suq ta’ dawn l-artijiet.
   
      (1)  ĠU C 220, 12.09.2009